آغا سید حسن سے ’’این آئی اے‘‘ کی طویل پوچھ تاچھ

آغا سید حسن موسوی ’’این آئی اے‘‘ آفس ہمہامہ پہنچے، جہاں ان سے کئی گھنٹوں تک پوچھ تاچھ کی گئی۔ پوچھ تاچھ کے بعد قریب بارہ بجے انہیں واپس جانے کی اجازت دی گئی۔

خبر کا کوڈ: ۴۳۷۵۶۰

تاریخ: ۰۳ بهمن ۲۰۱۸ - ۲۳:۴۱

رسا نیوز ایجنسی کی رپورٹ کے مطابق، ھندوستان کی قومی تحقیقاتی ایجنسی ’’این آئی اے‘‘ نے کئی گھنٹوں تک سینئر مزاحمتی رہنما آغا سید حسن موسوی سے پوچھ تاچھ کی، جس کے دوران بڈگام قصبے میں مکمل ہڑتال رہی۔

این آئی اے نے آغا سید حسن کو ہمہامہ میں حاضر ہونے کی ہدایت دی گئی تھی۔ آغا سید حسن موسوی ’’این آئی اے‘‘ آفس ہمہامہ پہنچے، جہاں ان سے کئی گھنٹوں تک پوچھ تاچھ کی گئی۔ پوچھ تاچھ کے بعد قریب بارہ بجے انہیں واپس جانے کی اجازت دی گئی۔

اس دوران بڈگام قصبے اور کچھ دیگر علاقوں میں احتجاج کے طور پر ہڑتال رہی۔ انجمن شرعی شعیان کے مطابق بڈگام، ماگام، زڈی بل، سمبل اندرکوٹ سعدہ کدل میں ہڑتال رہی۔

دریں اثناء این آئی اے کی درخواست پر دہلی کی خصوصی عدالت نے لشکر طیبہ سربراہ حافظ محمد سعید اور حزب المجاہدین سربراہ سید صلاح الدین کے خلاف جموں و کشمیر میں دہشتگردانہ فنڈنگ کے معاملے میں غیر ضمانتی وارنٹ جاری کئے۔

این آئی اے کے ترجمان کے مطابق پٹیالہ ہاؤس میں واقع خصوصی عدالت نے جمعرات کو ان دونوں کے خلاف غیر ضمانتی وارنٹ جاری کئے۔ این آئی اے نے اس معاملے میں ان دونوں کے ساتھ بارہ لوگوں کے خلاف گزشتہ جنوری میں چارج شیٹ دائر کی تھی ۔/۹۸۸/ ن۹۴۰